Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 778

1. A képzési cél Olyan szakemberek képzése, akik az általános/elméleti nyelvészet szakterületén járatosak, és egyúttal átfogó és interdiszciplináris alapismeretekkel és módszertani készséggel rendelkeznek a nyelvészeti kutatások bármely területének műveléséhez, ezen belül egy speciális területen elmélyült ismeretekkel rendelkeznek, alkalmasak önálló tudományos munka megkezdésére: így a nyelvészeti alapdiszciplínákon (hangtan, alaktan, mondattan, jelentéstan) túl a szociolingvisztikai, pszicholingvisztikai, számítógépes nyelvészeti, neurolingvisztikai területek valamelyikén. A szak — első alapképzésben — csak más, egyetemi szintű szakon elvégzett két félévi tanulmányok után vehető fel, és a továbbiakban az adott szakkal társítva végezhető. A szakon tanári képesítést nem lehet szerezni.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes